Annwyl Gwsmer

**Swyddfa Bost® Llanhiledd**

**A arferai fod yn: 9-13 Commercial Road, Llanhiledd, Abertyleri, NP13 2JA**

**Swyddfa Bost® Six Bells**

**A arferai fod yn: 13 Heol Alexandra, Abertyleri, NP13 2LG**

**Ailagor Gwasanaeth**

Rydym wrth ein bodd yn rhoi gwybod i chi y byddwn yn adfer gwasanaethau Swyddfa'r Post i Lanhiledd ddydd Llun 12 Tachwedd 2018 am 09:00 ac i Six Bells ddydd Mercher 14 Tachwedd 2018 am 10:00. Caeodd y canghennau hyn dros dro yn 2017 yn dilyn ymddiswyddiad y postfeistri ac am nad oedd yr adeiladau ar gael wedyn at ddefnydd Swyddfa’r Post. Mae’n dda gennym allu adfer y gwasanaethau fel gwasanaethau Allgymorth Gwesteiol wrth i ni ddal i chwilio am ateb parhaol.

Caiff y gwasanaeth newydd yn Llanhiledd ei redeg o Sefydliad y Glowyr, Llanhiledd, NP13 2JT, a chaiff y gwasanaeth newydd yn Six Bells ei redeg o Adfywio Six Bells, Tŷ Ebwy Fach, Heol y Capel, Six Bells, NP13 2ND. Bydd dewis eang o gynhyrchion a gwasanaethau Swyddfa'r Post ar gael yn y naill gangen a’r llall. Mae'r manylion llawn am y gwasanaethau dros do ar gael ar ddiwedd y llythyr hwn.

Gwn y bydd y gymuned leol yn ymuno â mi wrth groesawu'r newyddion da hwn a gobeithiwn y byddwch chi a’n cwsmeriaid yn dal i ddefnyddio'r canghennau. Mae croeso ichi rannu'r wybodaeth hon â'r bobl hynny yn eich sefydliad sydd â diddordeb gweithredol yn y mater penodol hwn.

Os oes gennych unrhyw gwestiynau am y gwasanaeth newydd, byddwch cystal ag ysgrifennu ataf trwy'r Tîm Cyfathrebu ac Ymgynghori yn y cyfeiriad a nodir isod. Sylwch, os gwelwch yn dda, na fydd eich sylwadau yn cael eu cadw'n gyfrinachol oni fyddwch yn gofyn yn benodol i ni wneud hynny wrth nodi'n glir arnynt: “Yn Gyfrinachol/In Confidence”.

Mae’r hysbysiad hwn yn unol â’n Hegwyddorion Ymgysylltu â’r Gymuned. Mae copi ar gael ar ddiwedd y llythyr hwn.

Diolch i chi am eich cymorth i adfer gwasanaeth Swyddfa'r Post yn XX.

Yr eiddoch yn gywir

Gareth Shylon

Gareth Shylon

**Rheolwr Ardal dros Newidiadau i’r Rhwydwaith**

Sut i gysylltu â ni:

comments@postoffice.co.uk

postofficeviews.co.uk

FREEPOST Your Comments

Mae Swyddfa'r Post Cyfyngedig wedi ymrwymo i ddiogelu eich preifatrwydd. Mae gwybodaeth ynghylch sut y gwnawn hyn ar ein gwefan yn [postoffice.co.uk/privacy](http://www.postoffice.co.uk/privacy)

**Manylion am Wasanaeth Allgymorth Llanhiledd**

|  |  |  |  |  |  |
| --- | --- | --- | --- | --- | --- |
| **Swyddfa Bost Llanhiledd**Sefydliad y GlowyrLlanhileddNP13 2JT**Oriau agor**

|  |  |
| --- | --- |
| Llun | 09:00 – 11:00 |
| Mercher | 12:30 – 14:30 |

 | **Gwasanaethau**Bydd dewis eang o wasanaethau ar gael. **Mynediad a chyfleusterau**Mae gan yr adeilad ddrws llydan a mynediad gwastad wrth y fynedfa. Mae yna faes parcio y tu allan. Mae bysiau lleol yn rhedeg yn y cyffiniau.**Pellter**Mae’r gwasanaeth Swyddfa'r Post hwn tua 350 metr o gangen flaenorol Swyddfa’r Post yn Llanhiledd, ar hyd tir bryniog. |

**Manylion am Wasanaeth Allgymorth Six Bells:**

|  |  |  |  |
| --- | --- | --- | --- |
| **Swyddfa Bost Six Bells**Adfywio Six Bells Tŷ Ebwy Fach Heol y CapelSix BellsNP13 2ND **Oriau agor**

|  |  |
| --- | --- |
| Mercher | 10:00 – 12:00 |

 | **Gwasanaethau**Bydd dewis eang o wasanaethau ar gael. **Mynediad a chyfleusterau**Mae gan yr adeilad ddrws llydan a mynediad gwastad wrth y fynedfa. Mae modd parcio gerllaw wrth ymyl y ffordd. Mae bysiau lleol yn rhedeg yn y cyffiniau.**Pellter**Mae’r gwasanaeth Swyddfa'r Post hwn tua 400 metr o’r gangen flaenorol yn Six Bells, ar hyd tir bryniog. |

I gael yr wybodaeth hon mewn fformat gwahanol, er enghraifft, print bras, sain neu braille, ffoniwch 03452 66 01 15 neu 03457 22 33 55 (ffôn testun).

**Egwyddorion Ymgysylltu â’r Gymuned ynghylch newidiadau i rwydwaith Swyddfa'r Post**

Rydym wedi ymrwymo i ymgysylltu â’n cwsmeriaid a’u cynrychiolwyr ac i’w cefnogi wrth i ni wneud newidiadau i rwydwaith Swyddfa'r Post. Dilynir yr egwyddorion a ganlyn wrth gyfathrebu am newidiadau i’ch cangen Swyddfa'r Post leol

*Byddwn yn* ***Hysbysu*** *– pan fyddwn yn rhoi gwybod i gwsmeriaid am newidiadau ynghylch:*

* Oriau Agor
* Cau dros dro1/ ymyriad dros dro i wasanaeth
* Ailagor cangen a gaewyd dros dro yn yr un safle
* Agor cangen newydd nad yw'n ymwneud â changen a gaewyd yn flaenorol
* Lleoliad yn cael ei ddefnyddio gan Swyddfa Bost Symudol mewn cymuned

Byddwn yn gosod poster yn y gangen (neu gerllaw os yw hynny’n priodol) er mwyn hysbysu cwsmeriaid am y newidiadau uchod, gan roi pedair wythnos o rybudd. Pan nad oes modd rhoi pedair wythnos o rybudd, byddwn yn rhoi rhybudd cyn gynted ag y gallwn. Ar gyfer pob cau dros dro, byddwn yn cynnwys manylion am y Swyddfeydd Post eraill agosaf a'n llinell gymorth / ffôn testun i gwsmeriaid.

*Byddwn yn* ***Ymgysylltu*** *– pan fyddwn yn ceisio adborth am benderfyniad a wnaed ynghylch:*

* Ailagor cangen a gaewyd dros dro mewn lleoliad newydd (os yw cangen wedi bod ar gau am fwy na thri mis)
* Masnachfreintio cangen â Rheolaeth-Uniongyrchol yn ei safle cyfredol

Er y gwnaed y penderfyniad i fwrw ymlaen, byddwn yn croesawu awgrymiadau ynghylch agweddau penodol ar y newid, megis trefniadau mynediad a’r dyluniad mewnol. Byddwn yn rhoi pedair wythnos o rybudd neu, os yw amgylchiadau esgusodol yn atal hyn, byddwn yn rhoi cymaint o rybudd â phosibl.

Yn ystod y cyfnod hwn byddwn yn gosod poster yn y gangen ac yn darparu gwybodaeth ar-lein. Byddwn yn cysylltu â chynrychiolwyr etholedig lleol2, y Cyrff Eirioli Defnyddwyr ac elusennau dewisol3, i roi gwybodaeth glir am unrhyw newidiadau i wasanaethau neu drefniadau ynghylch mynediad i’r gangen. Byddwn yn gofyn i gynrychiolwyr etholedig lleol rannu gwybodaeth trwy gyfryngau cymunedol eraill (megis hysbysfyrddau, elusennau lleol, cylchgronau, meddygfeydd, etc.). Byddwn yn cyhoeddi canlyniad yr ymgysylltiad ar-lein ac yn y gangen, gan roi crynodeb o’r materion allweddol a godwyd, ynghyd ag ymateb i bob un ac unrhyw newidiadau a wnaed i’n cynlluniau gwreiddiol.

*Byddwn yn* ***Ymgynghori*** *– pan fyddwn yn chwilio am ymateb i argymhellion cyn gwneud penderfyniad ynghylch:*

* Cau cangen Swyddfa'r Post4  yn barhaol
* Adleoli cangen Swyddfa'r Post yn barhaol (gan gynnwys masnachfreintio cangen â Rheolaeth-Uniongyrchol i safle newydd)

Byddwn yn cynnal ymgynghoriad cyhoeddus lleol dros gyfnod o chwe wythnos5 er mwyn rhoi gwybod i gynrychiolwyr etholedig lleol, Cyrff Eirioli Defnyddwyr ac elusennau dewisol am yr argymhelliad. Bydd yr wybodaeth hon ar gael hefyd ar-lein ac ar gyfer cangen â Rheolaeth Uniongyrchol cyflwynir datganiad newyddion i’r cyfryngau lleol. Byddwn yn gofyn i gynrychiolwyr etholedig lleol rannu gwybodaeth trwy gyfryngau cymunedol eraill (megis hysbysfyrddau, elusennau lleol, cylchgronau, meddygfeydd, etc.).

Bydd yr ymgynghoriad yn golygu gofyn cwestiynau penodol pan fyddwn yn dymuno cael adborth ynghylch mynediad i wasanaethau Swyddfa'r Post a bydd yn cadarnhau dyddiad y newid os taw’r penderfyniad yw i fwrw ymlaen. Byddwn yn rhoi gwybodaeth glir am unrhyw newidiadau i wasanaethau yn ogystal â mynediad i’r gangen newydd a'r tu mewn iddi.

Rydym yn croesawu pob adborth ac mae’r holl ffactorau isod yn cael eu hystyried wrth i ni wneud ein penderfyniad; disgwylir y gwneir y penderfyniad hwnnw o fewn pedair wythnos i ddiwedd yr ymgynghoriad:

* Mynediad cwsmeriaid i, i mewn i a’r tu mewn i'r gangen /canghennau newydd neu amgen, gydag ystyriaeth benodol i ddefnyddwyr sydd yn agored i niwed
* Unrhyw faterion cymunedol lleol a allai gael eu heffeithio gan yr argymhelliad neu ddylanwadu arno

Ar ddiwedd y broses ymgynghorol byddwn yn ysgrifennu at gynrychiolwyr etholedig lleol, Cyrff Eirioli Defnyddwyr ac ymatebwyr i’r ymgynghoriad (os yw hynny’n ymarferol) er mwyn cadarnhau ein penderfyniad a rhoi crynodeb o’r materion allweddol a godwyd, ynghyd ag ymateb clir i bob un. Bydd yr wybodaeth ar gael ar-lein ac yn y gangen (pan fo hynny’n bosibl).

***Cafodd yr Egwyddorion hyn eu cytuno â Chyngor ar Bopeth, Cyngor ar Bopeth yr Alban a Chyngor y Defnyddwyr yng Ngogledd Iwerddon, sef cyrff gwarchod statudol annibynnol y defnyddwyr.***

*Beth i’w wneud os ydych yn teimlo na ddilynwyd yr Egwyddorion hyn:*

Cysylltwch â ni fel y gallwn ymchwilio i’ch cwyn. Yn ein hymateb byddwn yn esbonio a ydym yn credu ein bod wedi dilyn ein Hegwyddorion Ymgysylltu â’r Gymuned a chewch y manylion cyswllt ar gyfer y corff gwarchod defnyddwyr priodol (Cyngor ar Bopeth, Cyngor ar Bopeth yr Alban neu Gyngor y Defnyddwyr yng Ngogledd Iwerddon) os nad ydych yn fodlon â’n hymateb. Bydd y corff gwarchod yn gwneud asesiad annibynnol i ganfod a ydych wedi dilyn y broses Egwyddorion Ymgysylltu â’r Gymuned (yn hytrach na’r penderfyniad ei hun) ac yn argymell unrhyw weithredu ynghylch y gŵyn).

**postofficeviews. co.uk.**

**comments@postoffice.co.uk**

**FREEPOST Your Comments**

**Ffoniwch: 03452 66 01 15**

**Ffôn Testun: 03457 22 33 55**

1 Rhoddwn ddiweddariad i gynrychiolwyr etholedig lleol os nad yw statws y gangen sydd ar gau dros dro wedi newid ar ôl 12 mis.

2 Mae cynrychiolwyr etholedig lleol yn cynnwys ond heb fod yn gyfyngedig i’r Aelod Seneddol, Senedd yr Alban, Cynulliad Cymru, neu Gynulliad Gogledd Iwerddon, Prif Weithredwr yr Awdurdod Lleol, Cynghorwyr Ward, Y Cyngor Cymuned neu’r Cyngor Plwyf.

3 Yr elusennau dethol yw Cyngor ar Bopeth, Age UK, Disability Action Gogledd Iwerddon a Rhwydwaith Cymunedau Gwledig Gogledd Iwerddon. Anogir y sawl y cyfeirir atynt yn 2 a 3 uchod i rannu pob gwybodaeth â grwpiau a sefydliadau lleol a allai fod a diddordeb gweithredol mewn newidiadau i’w Swyddfa Bost leol.

4 Gall fod nifer fach o achosion pan, oherwydd amgylchiadau y tu hwnt i’n rheolaeth, nad oes gennym unrhyw ddewis ond i gau cangen mewn lleoliad penodol yn barhaol. Mewn achosion o’r fath byddwn yn ceisio adborth ynghylch darpariaeth Swyddfa’r Post amgen yn yr ardal.

5 Os yw’r ymgynghoriad yn cynnwys mwy na phedair wythnos ym mis Gorffennaf yn Yr Alban a Gogledd Iwerddon neu fwy na phedair wythnos ym mis Awst yng Nghymru a Lloegr, byddwn yn estyn y cyfnod am un wythnos galendr. Ni fyddwn yn dechrau unrhyw ymgynghoriadau cyhoeddus lleol yn ystod y bythefnos sydd yn cynnwys gwyliau banc y Nadolig a’r Flwyddyn Newydd.